  Майя Бывальцева Туспуктэмъёсын «Семейный кадр» вожвылъяськон ялӥз Эгра ёросысь «Нылкышно кенеш». Facebook-ысь бамаз со сярысь ивортэ «Удмурт Кенеш» огазеяськон. Туспуктэмын возьматэмын луыны кулэ семьялэн улонэз, сям-йылолъёссы, кыӵе ке ужез ӵошен быдэстэмзы, шутэтскон вакытъёссы, пӧртэм каръёстӥ ветлэмъёссы. «Вормисьёслэн нимъёссы тодмо луозы 15-тӥ куартолэзёзь. Соосты быръёзы Эгра ёросысь «Нылкышно кенеше» пырем муртъёслэсь кылдытэм нимысьтыз ӧри но фото ужен вырисьёс. Тужгес устоосыз туспуктэмъёс фотоадӟытонэ шедёзы. Вормисьёс ӟечкыламын луозы Семьялэн нуналэзлы сӥзем ужрадын», — вераз Эграысь «Нылкышно кенешлэн» кивалтӥсез Ольга Абдасова. Радъясьёслэн верамзыя, туспуктэмъёсты куто электрон амалэн гинэ. Соин ик соосты нимысьтыз печатланы кулэ ӧвӧл. Электрон адрес: liga.iqra@mail.ru.  Вайыны луоз таӵе адресъя: Эгра каргурт, Советской урам, 54 номеро юрт, егитъёслэн «ЛИГА» центрзы. Ужъёсты возьмало 25-тӥ оштолэзёзь. Тегъёс: Лулчеберет Эгра Удмуртия вожвылъяськон Удмуртнылкышнокенеш  